Κοτόπουλο μαροκινό
Μαροκινό κοτόπουλο, μια συνταγή πλούσια σε γεύσεις και αρώματα Μέσης Ανατολής που θα σας ταξιδέψει!
4 μπούτια κοτόπουλου, κομμένα στη μέση (στην κλείδωση), 350 γρ. ξερό κρεμμύδι, ψιλοκομμένο, 60 γρ. τζίντζερ φρέσκο, τριμμένο, 30 γρ. ρίζα κουρκουμά, φρέσκια, τριμμένη ή 1 κουτ. γλυκού κουρκουμάς, σε σκόνη, 2 σκελίδες σκόρδο, λιωμένες, 10 ίνες σαφράν, διαλυμένες σε 3 κουτ. σούπας ζεστό νερό για 30 λεπτά, 150 γρ. ελιές πράσινες, χωρίς κουκούτσι, 4 μεγάλες φλούδες από λεμόνια παστά, μαροκινά (λεμόνια κονφί), ψιλοκομμένες, 200 ml ζωμός κοτόπουλου ή νερό, 1 μάτσο ανάμεικτο φρέσκος κόλιανδρος + μαϊντανός, αμφότερα ψιλοκομμένα, 1 κουτ. γλυκού κορν φλάουρ, διαλυμένο σε 80 ml κρύο νερό, 50 ml ελαιόλαδο, αλάτι, πιπέρι φρεσκοτριμμένο
Σε μια κατσαρόλα ζεσταίνουμε το λάδι σε δυνατή φωτιά και σοτάρουμε το κοτόπουλο για 8-10 λεπτά, μέχρι να ροδίσει. Προσθέτουμε το κρεμμύδι, το τζίντζερ, τον κουρκουμά και το σκόρδο και σοτάρουμε για 1-2 λεπτά. Ρίχνουμε το σαφράν με το νερό, τον ζωμό, αφήνουμε να πάρει μία βράση και χαμηλώνουμε πολύ τη φωτιά. Σκεπάζουμε την κατσαρόλα με το καπάκι και σιγομαγειρεύουμε για 40-45 λεπτά, μέχρι να γίνει το κοτόπουλο. Προσθέτουμε αλατοπίπερο, τις ελιές, το λεμόνι και το διαλυμένο σε νερό κορν φλάουρ και συνεχίζουμε το μαγείρεμα για 1-2 λεπτά, μέχρι να δέσει η σάλτσα. Αποσύρουμε από τη φωτιά και πασπαλίζουμε με τα μυρωδικά.
Κοτόπουλο